ΚΑΝΟΝΙΣΜΟΣ (ΕΟΚ) αριθ. 3933/92 ΤΗΣ ΕΠΙΤΡΟΠΗΣ της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 3858/89 της Επιτροπής για τις λεπτομέρειες εφαρμογής του καθεστώτος εισαγωγής που εφαρμόζεται για τα προϊόντα των κωδικών ΣΟ 0714 10 91, 0714 10 99, 0714 90 11 και 0714 90 19 καταγωγής τρίτων χωρών που δεν αποτελούν μέλη της γενικής συμφωνίας δασμών και εμπορίου (ΓΣΔΕ), εκτός από την Κίνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 για το καθεστώς εισαγωγής που εφαρμόζεται για τα προϊόντα που υπάγονται στους κωδικούς ΣΟ 0714 10 και 0714 90, καταγωγής ορισμένων τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3909/92 (2), και ιδίως το άρθρο 2,

Εκτιμώντας:

ότι στον κανονισμό (ΕΟΚ) αριθ. 3858/89 της Επιτροπής (3) που αφορά τις λεπτομέρειες εφαρμογής της ποσοστώσεως αυτής, προβλέπεται ότι οι χώρες εξαγωγής πρέπει να εκδίδουν, για κάθε ποσότητα εξαγομένου προϊόντος, ένα πιστοποιητικό που βεβαιώνει την καταγωγή των εν λόγω προϊόντων- ότι το υπόδειγμα του πιστοποιητικού αυτού δεν έχει ωστόσο προσδιορισθεί- ότι από την πείρα που αποκτήθηκε, καθώς και μεριμνώντας για την εναρμόνιση, πρέπει να εφαρμοσθεί το πιστοποιητικό εφαρμογής του κανονισμού (ΕΟΚ) αριθ. 3850/89 της Επιτροπής (4), που έχει ήδη χρησιμοποιηθεί από ορισμένες χώρες εξαγωγής και του οποίου η χρησιμοποίηση σε όλες τις χώρες εξαγωγής μέλη της ΓΣΔΕ έχει προβλεφθεί από το 1993-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3858/89 τροποποιείται ως εξής:

1. Στο άρθρο 3:

- στην παράγαφο 1 το στοιχείο α) αντικαθίσταται από το ακόλουθο κείμενο:

"α) συνοδεύεται από το προτότυπο του εγγράφου, που εκδίδουν οι αρμόδιες αρχές της ενδιαφερόμενης τρίτης χώρας, σύμφωνα με το υπόδειγμα που εμφαίνεται στο παράδειγμα- οι αρχές της χώρας εξαγωγής πρέπει να αποστείλουν στις υπηρεσίες της Επιτροπής τις υπογραφές και τις σφραγίδες των αρχών που έχουν εξουσιοδοτηθεί για να εκδίδουν τα εν λόγω πιστοποιητικά."

- η παράγραφος 2 διαγράφεται,

- η παράγραφος 3 αντικαθίσταται από την ακόλουθη παράγραφο 2:

"2. Οι αιτήσεις για την έκδοση των πιστοποιητικών που αναφέρονται στην παράγραφο 1 δεν δύνανται να αφορούν ποσότητα ανώτερη από 7 500 τόνους ανά ενδιαφερόμενο, που ενεργεί για λογαριασμό του."

2. Το παράρτημα του παρόντος κανονισμού προστίθεται σ' αυτόν.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 43 της 13. 2. 1987, σ. 9. (2) ΕΕ αριθ. L 394 της 31. 12. 1992. (3) ΕΕ αριθ. L 374 της 22. 12. 1989, σ. 37. (4) ΕΕ αριθ. L 374 της 22. 12. 1989, σ. 8.

ΠΑΡΑΡΤΗΜΑ

1 Αποστολέας ΠΙΣΤΟΠΟΙΗΤΙΚΟ ΚΑΤΑΓΩΓΗΣ

για την εισαγωγή αγροτικών προϊόντων στην

Ευρωπαϊκή Οικονομική Κοινότητα

Αριθ. ΠΡΩΤΟΤΥΠΟ 2 Παραλήπτης (προαιρετική ένδειξη) 3 ΑΡΧΗ ΕΚΔΟΣΗΣ 4 Χώρα καταγωγής ΣΗΜΕΙΩΣΕΙΣ

Α. Το έντυπο του πιστοποιητικού πρέπει να συμπληρώνεται σε γραφομηχανή ή με μηχανογραφικό ή παρόμοιο τρόπο.

Β. Το πρωτότυπο του πιστοποιητικού πρέπει να κατατίθεται ταυτόχρονα με τη διασάφηση θέσης σε ελεύθερη κυκλοφορία στο αρμόδιο τελωνείο στην Κοινότητα. 5 Παρατηρήσεις 6 Αύξων αριθμός - Σημεία και αριθμοί - Αριθμός και είδος δεμάτων - ΠΕΡΙΓΡΑΦΗ ΤΩΝ ΠΡΟΪΟΝΤΩΝ 7 Μεικτό και

καθαρό βάρος (kg) 8 ΒΕΒΑΙΩΝΕΤΑΙ ΟΤΙ ΤΑ ΠΕΡΙΓΡΑΦΟΜΕΝΑ ΠΑΡΑΚΑΤΩ ΠΡΟΪΟΝΤΑ ΕΙΝΑΙ ΚΑΤΑΓΩΓΗΣ ΤΗΣ ΧΩΡΑΣ ΠΟΥ ΥΠΟΔΕΙΚΝΥΕΤΑΙ ΣΤΗ ΘΕΣΗ ΑΡΙΘ. 4 ΚΑΙ ΟΤΙ ΟΙ ΕΝΔΕΙΞΕΙΣ ΣΤΗ ΘΕΣΗ ΑΡΙΘ. 5 ΕΙΝΑΙ ΣΩΣΤΕΣ. Τόπος και ημερομηνία έκδοσης: Υπογραφή: Σφραγίδα της αρχής έκδοσης: 9 ΓΙΑ ΧΡΗΣΗ ΑΠΟ ΤΙΣ ΑΡΜΟΔΙΕΣ ΑΡΧΕΣ ΣΤΗΝ ΚΟΙΝΟΤΗΤΑ